ddrg/super_eurlex huggingface dataset:
Euroopa Liidu Teataja L 016 , 20/01/1989 Lk 0017 - 0018

Soomekeelne eriväljaanne: Peatükk 3 Köide 28 Lk 0116

Rootsikeelne eriväljaanne: Peatükk 3 Köide 28 Lk 0116



Komisjoni määrus (EMÜ) nr 119/89, 19. jaanuar 1989, millega muudetakse määrust (EMÜ) nr 2514/78 kolmandates riikides seemnekasvatust käsitlevate lepingute registreerimise kohta liikmesriikides EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 26. oktoobri 1971. aasta määrust (EMÜ) nr 2358/71 seemneturu ühise korralduse kohta [1], viimati muudetud määrusega (EMÜ) nr 3997/87 [2], eriti selle artikli 3a lõiget 4 ja artiklit 9, ning arvestades, et: komisjoni määrusega (EMÜ) nr 2514/78 [3] määratakse kindlaks teave, mille ühenduses asuv lepingupool peab registreerimise eest vastutavale asutusele esitama; edastatud andmed peavad vastama lepingus sisalduvatele andmetele; seepärast tuleks täpselt ette näha lepingu koostamine; teatavate liikide puhul on tõenäoliselt ühendusse eksporditavaid koguseid lepingute registreerimiseks sätestatud tähtajaks raske kindlaks määrata; turusuundumuste täpsemaks hindamiseks tuleks impordiprognooside edastamiseks sätestada erinev tähtaeg; impordikoguste hindamiseks tuleks sätestada kolmandates riikides seemnete paljundamiseks kasutatava maa-ala suurusest teatamine; käesoleva määrusega ettenähtud meetmed on kooskõlas seemneturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EMÜ) nr 2514/78 muudetakse järgmiselt. 1. Artikkel 3 asendatakse järgmisega: "Artikkel 3 Artikliga 1 ettenähtud lepingute registreerimiseks esitab ühenduses asuv lepingupool artiklis 4 osutatud asutusele lisaks eelnevale vähemalt järgmised andmed: a) riik, kus seemneid kasvatatakse; b) seemnete liigid ja sordid; c) kasvatatavate seemnete kogus, päritolu ja kategooria; d) lepinguga hõlmatud turustusaastad, külvipinnad, ühendusse imporditavad hinnangulised kogused ja kavandatud tarneperioodid." 2. Artikli 5 lõikele 1 lisatakse järgmine tekst: "Hübriidmaisi seemnete puhul tuleb andmed ühendusse imporditavate hinnanguliste koguste ja kavandatavate tarneperioodide kohta teatada hiljemalt kuue kuu jooksul pärast lepingute registreerimise tähtaega." 3. Artikkel 6 asendatakse järgmisega: "Artikkel 6 Liikmesriigid teatavad komisjonile igal aastal hiljemalt 30 päeva pärast lisas sätestatud lõpptähtaega külvipinnad ja ühendusse imporditavad paljundamisel saadud seemnete hinnangulised kogused. Need arvud jaotatakse turustusaasta, lisas näidatud liigi või sordirühma ja asjaomase kolmanda riigi kaupa. Hübriidmaisi seemnete puhul teatatakse ühendusse imporditavad hinnangulised kogused hiljemalt 30 päeva pärast nende teatamist registreerimise eest vastutavale pädevale asutusele." Artikkel 2 Käesolev määrus jõustub Euroopa Ühenduste Teatajas avaldamisele järgneval päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 19. jaanuar 1989 Komisjoni nimel komisjoni liige Ray Mac Sharry [1] EÜT L 246, 5.11.1971, lk 1. [2] EÜT L 377, 31.12.1987, lk 36. [3] EÜT L 301, 28.10.1978, lk 10. --------------------------------------------------
Euroopa Liidu Teataja L 085 , 30/03/1989 Lk 0006 - 0006

Soomekeelne eriväljaanne: Peatükk 3 Köide 28 Lk 0197

Rootsikeelne eriväljaanne: Peatükk 3 Köide 28 Lk 0197



Nõukogu määrus (EMÜ) nr 790/89, 20. märts 1989, millega kinnitatakse tootjaorganisatsioonide moodustamiseks ettenähtud täiendava kindlasummalise toetuse suurus ning kvaliteedi ja turustuse parandamiseks antava toetuse ülemmäär pähkli- ja jaanikaunakasvatussektoris EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse nõukogu 18. mai 1972. aasta määrust (EMÜ) nr 1035/72 puu- ja köögiviljaturu ühise korralduse kohta [1], viimati muudetud määrusega (EMÜ) nr 789/89 [2], eriti selle artikli 14b lõiget 4 ja artikli 14d lõiget 3, võttes arvesse komisjoni ettepanekut ning arvestades, et: pähkli- ja/või jaanikaunakasvatussektori tootjate organisatsioonide moodustamise edendamiseks ettenähtud täiendava kindlasummalise toetuse suurus tuleks kinnitada nii, et pakutaks tõelist stiimulit, võttes arvesse nii tootjaorganisatsioonide kaudu turustatava toodangu väga väikest protsentuaalset osa kui ka olemasolevate organisatsioonide väiksust; määruse (EMÜ) nr 1035/72 artiklis 14d sätestatud kvaliteedi ja turustuse parandamise toetuse puhul tuleb liikmesriikide ja ühenduse antava rahalise toetuse ülemmääraks kinnitada realistlik summa, võttes arvesse geneetilise ja viljelusmeetodite parandamise peaeesmärki ning igal aastal muutuda võivat viljapuuaedade pindala, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 1035/72 artiklis 14b sätestatud täiendav kindlasummaline toetus pähkli- ja/või jaanikaunakasvatussektori tootjate organisatsioonide moodustamiseks kinnitatakse järgmiselt: - 60 eküüd/tonn kuni 1000 tonni suurusele osale, - 70 eküüd/tonn 1000–2000 tonni suurusele osale, - 75 eküüd/tonn üle 2000 tonni suurusele osale tootjaorganisatsioonide esimesel turustusaastal turustatud pähklitest ja või jaanikaunadest. Artikkel 2 Määruse (EMÜ) nr 1035/72 artikli 14d lõikes 2 nimetatud ülemmääraks hektari kohta kinnitatakse 300 eküüd esimeseks viieks aastaks ja 210 eküüd järgmiseks viieks aastaks. Artikkel 3 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolevat määrust kohaldatakse alates 1. septembrist 1989. Käesolev määrus on tervikuna siduv ja vahetult kohaldatav kõikides liikmesriikides. Brüssel, 20. märts 1989 Nõukogu nimel eesistuja C. Romero Herrera [1] EÜT L 118, 20.5.1972, lk 91. [2] EÜT L 85, 30.3.1989, lk 3. --------------------------------------------------
Euroopa Liidu Teataja L 312 , 27/10/1989 Lk 0005 - 0005

Soomekeelne eriväljaanne: Peatükk 3 Köide 30 Lk 0184

Rootsikeelne eriväljaanne: Peatükk 3 Köide 30 Lk 0184



Nõukogu määrus (EMÜ) nr 3209/89, 23. oktoober 1989, millega muudetakse määrust (EMÜ) nr 234/79 põllumajandustoodete ühise tollitariifistiku nomenklatuuri kohandamise korra kohta EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 43, võttes arvesse nõukogu 28. juuni 1968. aasta määrust (EMÜ) nr 827/68 teatavate asutamislepingu II lisas loetletud toodete turu ühise korralduse kohta [1], viimati muudetud määrusega (EMÜ) nr 3911/87 [2], eriti selle artiklit 6, võttes arvesse komisjoni ettepanekut [3], võttes arvesse Euroopa Parlamendi arvamust [4] ning arvestades, et: määrusega (EMÜ) nr 2658/87 [5] (viimati muudetud määrusega (EMÜ) nr 2886/89 [6]) kehtestatud kaupade koondnomenklatuur vastab nüüd nii ühtse tollitariifistiku kui ka väliskaubandusstatistika nomenklatuuride nõuetele; määruse (EMÜ) nr 2658/87 artikli 9 tõttu on määruse (EMÜ) nr 234/79 [7] artikli 2 lõike 1 sätted muutunud ülearuseks; määruse (EMÜ) nr 2658/87 artiklis 12 on sätestatud, et komisjon ajakohastab kaupade koondnomenklatuuri igal aastal; tuleks sätestada, et eelkõige pärast sellist ajakohastamist kohandab komisjon nõukogu määrustes vastavaid kirjeldusi ja koode ning et vastavalt kohandatakse määruse (EMÜ) nr 234/79 artikli 2 lõiget 2, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 234/79 artikkel 2 asendatakse järgmisega: "Artikkel 2 1. Nõukogu määrustes esinevaid tootekirjeldusi ja viiteid kaupade koondnomenklatuuri rubriikidele ja alamrubriikidele võib kohandada määruse nr 136/66/EMÜ artiklis 38 ja muude turgude ühist korraldust käsitlevate määruste vastavates artiklites sätestatud korras, kui sellised kohandamised tulenevad kaupade koondnomenklatuuri muudatustest. 2. Käesoleva määruse kohaldamisel tunnistatakse määruse nr 136/66/EMÜ artikli 37 alusel loodud komitee pädevust määrusega (EMÜ) nr 827/68 hõlmatud toodete osas." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 23. oktoober 1989 Nõukogu nimel eesistuja H. Nallet [1] EÜT L 151, 30.6.1968, lk 16. [2] EÜT L 370, 30.12.1987, lk 36. [3] EÜT C 199, 4.8.1989, lk 8. [4] 13. oktoobril 1989 esitatud arvamus (Euroopa Ühenduste Teatajas seni avaldamata). [5] EÜT L 256, 7.9.1987, lk 1. [6] EÜT L 282, 2.10.1989, lk 1. [7] EÜT L 34, 9.2.1979, lk 2. --------------------------------------------------
Euroopa Liidu Teataja L 364 , 14/12/1989 Lk 0054 - 0054

Soomekeelne eriväljaanne: Peatükk 3 Köide 30 Lk 0237

Rootsikeelne eriväljaanne: Peatükk 3 Köide 30 Lk 0237



Komisjoni määrus (EMÜ) nr 3745/89, 13. detsember 1989, millega muudetakse määrust (EMÜ) nr 2220/85, milles sätestatakse põllumajandustoodete tagatissüsteemi ühised üksikasjalikud rakenduseeskirjad EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 23. mai 1985. aasta määrust (EMÜ) nr 1491/85, milles sätestatakse erimeetmed sojaubade suhtes [1], viimati muudetud määrusega (EMÜ) nr 2217/88 [2], eriti selle artikli 2 lõiget 8, ning arvestades, et: komisjoni määruse (EMÜ) nr 2220/85 [3] (viimati muudetud määrusega (EMÜ) nr 1181/87 [4]) artiklis 1 osutatakse ühenduse põllumajandusmäärustele, mille kohaselt tuleb esitada tagatis, et kohustuse täitmata jätmise korral oleks tagatud tasumisele kuuluva summa maksmine; kuigi nõukogu määrusega (EMÜ) nr 1491/85 ja 25. juuli 1985. aasta määrusega (EMÜ) nr 2194/85 (millega võetakse vastu üldeeskirjad sojaube käsitlevate erimeetmete kohta [5], viimati muudetud määrusega (EMÜ) nr 1231/89 [6]) on kehtestatud tagatissüsteem, ei ole kumbagi kõnealust määrust nimetatud määruse (EMÜ) nr 2220/85 artiklis 1; seepärast tuleks eespool nimetatud korda hõlmava ühetaolise tõlgendamise tagamiseks määrust (EMÜ) nr 2220/85 vastavalt täiendada; käesoleva määrusega ettenähtud meetmed on kooskõlas asjaomaste korralduskomiteede arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2220/85 artiklile 1 lisatakse punkt g: "g) määrus (EMÜ) nr 1491/85 (sojaoad). [7] Artikkel 2 Käesolev määrus jõustub järgmisel päeval pärast Euroopa Ühenduste Teatajas avaldamist. Käesolev määrus on tervikuna siduv ja vahetult kohaldatav kõikides liikmesriikides. Brüssel, 13. detsember 1989 Komisjoni nimel komisjoni liige Ray Mac Sharry [1] EÜT L 151, 10.6.1985, lk 15. [2] EÜT L 197, 26.7.1988, lk 11. [3] EÜT L 205, 3.8.1985, lk 5. [4] EÜT L 113, 30.4.1987, lk 31. [5] EÜT L 204, 2.8.1985, lk 1. [6] EÜT L 128, 11.5.1989, lk 24. [7] EÜT L 151, 10.6.1985, lk 15." --------------------------------------------------
Euroopa Liidu Teataja L 085 , 30/03/1989 Lk 0001 - 0001

Soomekeelne eriväljaanne: Peatükk 3 Köide 28 Lk 0193

Rootsikeelne eriväljaanne: Peatükk 3 Köide 28 Lk 0193



Nõukogu määrus (EMÜ) nr 787/89, 20. märts 1989, millega muudetakse määrust (EMÜ) nr 1883/78, millega kehtestatakse üldeeskirjad sekkumise finantseerimiseks Põllumajanduse Arendus- ja Tagatisfondi tagatisrahastust EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse nõukogu 21. aprilli 1970. aasta määrust (EMÜ) nr 729/70 ühise põllumajanduspoliitika rahastamise kohta [1], viimati muudetud määrusega (EMÜ) nr 2048/88 [2], eriti selle artikli 3 lõiget 2, võttes arvesse komisjoni ettepanekut ning arvestades, et: määruse (EMÜ) nr 1883/78 [3] (viimati muudetud määrusega (EMÜ) nr 2050/88 [4]) artiklis 6 sätestatakse, et sekkumistoodete ladustamisest ja vajaduse korral töötlemisest tulenevaid materiaalseid toiminguid finantseeritakse kogu ühenduses ühtsete standardsummadena; samasid eeskirju tuleks kohaldada EAGGF tagatisrahastu poolt rahastatavatest erimeetmetest tulenevate kulude suhtes, mis on kavandatud sekkumisametite valduses olevate toodete kasutamise ja/või sihtkoha tagamiseks, ja mis on sätestatud ühenduse eeskirjadega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 1883/78 artiklile 6 lisatakse järgmine lõik: "Kulud, mis tulenevad erimeetmetest, millega tagatakse sekkumisametite valduses olevate toodete kasutamine ja/või sihtkoht ettenähtud eesmärgil, ning EAGGF tagatisrahastu kantavad kulud rahastatakse kogu ühenduses ühtsete standardsummadena. Standardsummad määratakse kindlaks esimeses lõigus sätestatud korras." Artikkel 2 Käesolev määrus jõustub Euroopa Ühenduste Teatajas avaldamise päeval. Käesolevat määrust kohaldatakse pärast 1. jaanuari 1987 tehtud kulutuste suhtes. Käesolev määrus on tervikuna siduv ja vahetult kohaldatav kõikides liikmesriikides. Brüssel, 20. märts 1989 Nõukogu nimel eesistuja C. Romero Herrera [1] EÜT L 94, 28.4.1970, lk 13. [2] EÜT L 185, 15.7.1988, lk 1. [3] EÜT L 216, 5.8.1978, lk 1. [4] EÜT L 185, 15.7.1988, lk 6. --------------------------------------------------
Euroopa Liidu Teataja L 261 , 07/09/1989 Lk 0006 - 0006

Soomekeelne eriväljaanne: Peatükk 3 Köide 30 Lk 0120

Rootsikeelne eriväljaanne: Peatükk 3 Köide 30 Lk 0120



Komisjoni määrus (EMÜ) nr 2690/89, 6. september 1989, millega muudetakse määrust (EMÜ) nr 3143/85 kontsentreeritud võina otsetarbimiseks ettenähtud sekkumisvõi müügi kohta alandatud hindadega EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 804/68 piima- ja piimatooteturu ühise korralduse koht [1] a, viimati muudetud määrusega (EMÜ) nr 763/89 [2], eriti selle artikli 6 lõiget 7, ning arvestades, et: komisjoni määruse (EMÜ) nr 3143/85 [3] (viimati muudetud määrusega (EMÜ) nr 1953/89 [4]) artiklis 2 sätestatakse, et või müügihind kehtestatakse sõltuvalt kontsentreeritud või rasvasisaldusest; võituru ja sekkumisvarude praegust olukorda silmas pidades ei ole selline varieerumine enam vajalik; seega tuleks kindlaks määrata või ühtne müügihind; tuleks täpsustada aeg, mil tuleb esitada määruse (EMÜ) nr 3143/85 artikli 2a lõikes 5 sätestatud töötlemistagatis; käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EMÜ) nr 3143/85 muudetakse järgmiselt. 1. Artikli 2: - lõige 1 asendatakse järgmisega: "1. Artikliga 1 hõlmatud või müüakse vähemalt 96 % rasvasisaldusega kontsentreeritud võiks töötlemiseks vahetult hoidlast hinnaga, mis võrdub müügilepingu sõlmimise päeval asjaomase sekkumisasutuse kohaldatud kokkuostuhinnaga, millest lahutatakse 151 eküüd 100 kilogrammi kohta."; - lõike 4 esimeses lõigus asendatakse sõnad "250 eküüd" sõnadega "200 eküüd"; - lõike 4 teises lõigus jäetakse välja sõnad "kontsentreeritud või rasvasisaldus". 2. Artikli 2a lõike 5 esimeses lõigus asendatakse sõnad "enne või jaemüüki ülevõtmist" sõnadega "lõikes 6 osutatud 15 päeva jooksul". Artikkel 2 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 6. september 1989 Komisjoni nimel komisjoni liige Ray Mac Sharry [1] EÜT L 148, 28.6.1968, lk 13. [2] EÜT L 84, 29.3.1989, lk 1. [3] EÜT L 298, 12.11.1985, lk 9. [4] EÜT L 187, 1.7.1989, lk 102. --------------------------------------------------
Euroopa Liidu Teataja L 029 , 31/01/1989 Lk 0027 - 0027

Soomekeelne eriväljaanne: Peatükk 3 Köide 28 Lk 0124

Rootsikeelne eriväljaanne: Peatükk 3 Köide 28 Lk 0124



Komisjoni määrus (EMÜ) nr 231/89, 30. jaanuar 1989, millega muudetakse määrust (EMÜ) nr 3143/85 kontsentreeritud võina otsetarbimiseks ettenähtud sekkumisvõi müügi kohta alandatud hindadega EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 804/68 piima- ja piimatooteturu ühise korralduse kohta [1], viimati muudetud määrusega (EMÜ) nr 1109/88 [2], eriti selle artikli 6 lõiget 7, ning arvestades, et: komisjoni määrusega (EMÜ) nr 3143/85 [3], viimati muudetud määrusega (EMÜ) nr 3036/88 [4], kehtestatakse kontsentreeritud võina otsetarbimiseks ettenähtud sekkumisvõi alandatud hindadega müümise kava; turuolukorda ja riigi võivarude vähenemist silmas pidades tuleks kohandada sekkumisametite poolt kõnealuse kava alusel müüdava või hindade alandamist; kogemused näitavad, et kontsentreeritud või pakendite suurimat netomassi tuleks vähendada; käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EMÜ) nr 3143/85 muudetakse järgmiselt. 1. Artikli 2 lõikes 1: - asendatakse sõnad "240 eküüd" sõnadega "225 eküüd", - asendatakse sõnad "238 eküüd" sõnadega "223 eküüd", ja artikli 2 lõikes 4: - asendatakse sõnad "300 eküüd" sõnadega "285 eküüd". 2. Artikli 5 lõikes 5 asendatakse sõnad "10 kilogrammi" sõnadega "kolm kilogrammi". Artikkel 2 Käesolev määrus jõustub Euroopa Ühenduste Teatajas avaldamise päeval. Artikli 1: - punkti 1 kohaldatakse alates 1. veebruarist 1989 ja - punkti 2 kohaldatakse pakendatud või suhtes alates 1. aprillist 1989. Käesolev määrus on tervikuna siduv ja vahetult kohaldatav kõikides liikmesriikides. Brüssel, 30. jaanuar 1989 Komisjoni nimel komisjoni liige Ray Mac Sharry [1] EÜT L 148, 28.6.1968, lk 13. [2] EÜT L 110, 29.4.1988, lk 27. [3] EÜT L 298, 12.11.1985, lk 9. [4] EÜT L 271, 1.10.1988, lk 93. --------------------------------------------------
Euroopa Liidu Teataja L 116 , 28/04/1989 Lk 0020 - 0020

Soomekeelne eriväljaanne: Peatükk 3 Köide 29 Lk 0018

Rootsikeelne eriväljaanne: Peatükk 3 Köide 29 Lk 0018



Komisjoni määrus (EMÜ) nr 1097/89, 27. aprill 1989, millega muudetakse määrust (EMÜ) nr 649/87 ühenduse viinamarjaistandusregistri sisseseadmise üksikasjalike eeskirjade kehtestamise kohta EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 24. juuli 1986. aasta määrust (EMÜ) nr 2392/86 ühenduse viinamarjaistandusregistri sisseseadmise kohta [1], eriti selle artiklit 10, ning arvestades, et: tuleks sätestada viinamarjakasvatajate kohustus mitte takistada volitatud ametiisikutel määruse (EMÜ) nr 2392/86 artikli 2 lõikes 1 nimetatud andmete kogumist, et tagada kõnealuste ametiisikute juurdepääs majanditele; seetõttu on vaja muuta komisjoni määrust (EMÜ) nr 649/87 [2], ON VASTU VÕTNUD KÄESOLEVA MÄÄRUSE: Artikkel 1 Käesolevaga täiendatakse määrust (EMÜ) nr 649/87 järgmise artikliga 3a: "Artikkel 3a Viinamarjakasvatajad peavad tagama liikmesriigi pädeva ametiasutuse poolt viinamarjaistandusregistri sisseseadmiseks volitatud ametiisikute juurdepääsu oma majanditele." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 27. aprill 1989 Komisjoni nimel komisjoni liige Ray Mac Sharry [1] EÜT L 208, 31.7.1986, lk 1. [2] EÜT L 62, 5.3.1987, lk 10. --------------------------------------------------
Komisjoni määrus (EMÜ) nr 921/89,

10. aprill 1989,

millega muudetakse määrust (EMÜ) nr 890/78, milles sätestatakse humala sertifitseerimise üksikasjalikud eeskirjad

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 26. juuli 1971. aasta määrust (EMÜ) nr 1696/71 humalaturu ühise korralduse kohta [1], viimati muudetud määrusega (EMÜ) nr 3998/87 [2], eriti selle artikli 2 lõiget 5,

ning arvestades, et:

humalalehtede, -varte ja -jääkide osakaalu kindlaksmääramisel vastavalt komisjoni määrusele (EMÜ) nr 890/78 [3] (viimati muudetud määrusega (EMÜ) nr 3994/88 [4]) on eeldatud, et humalajääkide ja lupuliini tihedus on sama; nüüd on võimalik nende tiheduste suhe kindlaks määrata; sel eesmärgil kasutatavat arvutusmeetodit tuleks vastavalt täpsustada;

määruse (EMÜ) nr 890/78 artikli 7 kohaselt peab toote turustamiseks kasutatavale pitseeritud välispakendile olema kantud nõutavaid andmeid hõlmav märgistus; kuritarvitamise vältimiseks tuleks ette näha, et sellised märgistused kinnitatakse välispakendis sisalduvatele pulbri või ekstrakti pakenditele või toosidele; määrust (EMÜ) nr 890/78 tuleks vastavalt muuta;

käesoleva määrusega ettenähtud meetmed on kooskõlas humalaturu korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määrust (EMÜ) nr 890/78 muudetakse järgmiselt.

1. II lisa punkti C.1 kolmanda taande tekst:

"Jääke ja lupuliini ei ole võimalik teineteisest eraldada. Seepärast tuleb mõlema osakaal määrata värvuse objektiivse hindamise põhjal ja mõlema mass arvutada eeldusel, et nende tihedus on sama."

asendatakse järgmise tekstiga:

"Jääke ja lupuliini on äärmiselt raske teineteisest puhtalt eraldada. Jääkide ja lupuliini suhteliste osakaalude kindlaksmääramine on siiski võimalik, kasutades sõela, mille võrgusilma suurus on 0,8 millimeetrit.

Lupuliini osakaalu hindamisel tuleks arvesse võtta, et lupuliini tihedus on jääkide tihedusest neli korda suurem."

2. IV lisa punktis d lisatakse teksti "trükkides pitseeritud pakendile" järele tekst "ja igale pitseeritud pakendis sisalduvale pulbri või ekstrakti pakendile või toosile".

Artikkel 2

Käesolev määrus jõustub kolmandal päeval pärast selle avaldamist Euroopa Ühenduste Teatajas.

Käesolevat määrust kohaldatakse alates 1989. aasta humalakoristusest.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 10. aprill 1989

Komisjoni nimel

komisjoni liige

Ray Mac Sharry

[1] EÜT L 175, 4.8.1971, lk 1.

[2] EÜT L 377, 31.12.1987, lk 40.

[3] EÜT L 117, 29.4.1978, lk 43.

[4] EÜT L 354, 22.12.1988, lk 24.

--------------------------------------------------